สมัยก่อนชอบทานข้าวต้มร้านนี้มาก เนื่องจากพะโล้อร่อยและเปิดดึกดี โดยมีเมนูโปรดเป็นพะโล้กับหมูตั้ง คราวนี้ได้มาเชียงใหม่อีกครั้งเลยแวะเวียนมาลอง ปรากฏว่าดรอปลงไปพอสมควรเลยแฮะ ไม่รู้เพราะช่วงเทศกาลคนเยอะเตรียมไม่ทันหรือเปล่า

•เลือดและเต้าหู้พะโล้ 30-50฿ ยังคงความอร่อยเลือดชิ้นใหญ่นุ่มลื่นไม่คาวจิ้มกับน้ำจิ้มสามรสเพื่อเพิ่มรสชาติ ส่วนเต้าหู้นุ่มและชิ้นใหญ่ซึมซับน้ำพะโล้ได้ดี จิ้มสามรสก็ยิ่งอร่อยมากขึ้น
•ยำไข่ดาว 70฿ รสชาติน้ำยำโอเคเปรี้ยวหวานเผ็ด แต่! ไข่ดาวทอดมาเป็นแผ่นรวมกันหมดไม่หั่นมาให้ ทอดไม่กรอบ รู้เลยว่าทำไว้แล้วพอมีคนสั่งก็เอาน้ำยำมาราด เอาถั่วมาโรย เอาผักมาโรยเท่านั้นเอง
•ปลาทรายแดงทอด 80-100฿ ไม่ผ่านเลย ปลาตัวใหญ่จริงแต่ไม่สดเลยเนื้อร่วนมาก แถมมีกลิ่นแปลกๆอีกต่างหาก อันนี้ต้องปรับปรุงครับ
•ผักบุ้งไฟแดง 50-70฿ จานนี้ใช้ได้ ผักบุ้งกรอบน้ำผัดเข้มข้นกำลังดี กินกับข้าวต้มอร่อย

โดยรวมครั้งนี้ตกไปจากที้เคยมากินมาก แต่ไม่เป็นไรเอาใหม่คราวหน้านะครับ